stanford-oval/wikipedia huggingface dataset:
Jarno Sarkula

| Jarno Sarkula |
| --- | --- |
 Sarkula Roskileden festivaaleilla vuonna 2009.
Henkilötiedot
Syntynyt: 8. huhtikuuta 1973 Vantaa
Kuollut: 12. heinäkuuta 2020 (47 vuotta) Coimbra, Portugali
Ammatti:  Muusikko, säveltäjä, äänisuunnittelija, juontaja
Muusikko
Taiteilijanimi:  Kreivi Stakula
Aktiivisena:  1991–2014
Tyylilajit:  Maailmanmusiikki klezmer
Soittimet:  Puhaltimet, basso
  [ Muokkaa Wikidatassa ] [ ohje ]  
Jarno Ensio Sarkula (8. huhtikuuta 1973 Vantaa – 12. heinäkuuta 2020 Coimbra, Portugali) oli Alamaailman Vasarat -yhtyeen perustaja, multi-instrumentalisti, joka soitti saksofoneja, klarinettia, kitaroita, bassoa sekä lukuisia etnisiä soittimia. Hänet tunnettiin yleisesti taiteilijanimellä Kreivi Stakula tai pelkästään Stakula.
Musiikkimaailman tietoisuuteen Sarkula tuli alun perin Höyry-kone yhtyeessä, joka soitti kokeellista musiikkia. Sarkula kirjoitti yhtyeelle kappaleita ja soitti bassoa ja puhaltimia. Musiikki sai vaikutteita mm. oopperasta. Vuonna 1997 Sarkula perusti Alamaailman vasarat -yhtyeen yhdessä Teemu Hännisen kanssa. Julkiset esiintymiset alkoivat vuonna 1999 parin vuoden kypsyttelyn jälkeen. Yhtyeen musiikissa oli vaikutteita jazzista, klassisesta musiikista, rockista ja klezmeristä. Sen musiikkia voi luonnehtia maailmanmusiikiksi, ja yhtye ilmoitti sen edustavan fiktiivisen Vasaraasian mantereen musiikkia. Alamaailman vasaroiden kanssa Sarkula konsertoi mm. Pohjoismaissa, Hollannissa, Ranskassa, Meksikossa ja Japanissa. Suuren yleisön tietoisuuteen yhtye nousi tehtyään vuonna 2005 Tuomari Nurmion kanssa albumin Kinaporin kalifaatti.
Sarkula sai kuuluisuutta roolistaan edesmenneellä MoonTV-kanavalla, jossa hän esiintyi 
suosittuna hahmona Kreivi Stakulana. Hänen gotiikkaa edustava ja rauhallisuutta korostava komiikkansa vetosivat useisiin katsojiin. Sarkula toimitti kanavalla PC-Peliluola-, PC-planeetta- ja Damage -nimisiä ohjelmia, joissa oli hän oli mukana omissa inserteissään.
Sarkula oli mukana Stakula nimeä käyttäen myös Yle TV2:n Musiikki-TV-ohjelmassa. Alun perin Stakula-nimi on lähtöisin ranskalaisen konserttijärjestäjän tekemästä kirjoitusvirheestä.
Sarkula kuoli sairauskohtaukseen 47-vuotiaana Portugalissa vuonna 2020.
Aiheesta muualla

Alamaailman Vasaroiden viralliset sivut
Stakula OY Audiovisual Productions (Arkistoitu – Internet Archive)
Johan Falk

| Johan Falk |
| --- | --- |
Näyttelijä(t):  Jakob Eklund
Henkilötiedot
Ammatti:  Poliisi
Sukupuoli:  mies
Ikä:  n. 50 vuotta
Suhteet
Puoliso(t):  Helen Andersson
Lapset:  Nina Andersson  Ola Falk
Infobox OKNimi-testi OK: 
Johan Falk on näyttelijä Jakob Eklundin esittämä kuvitteellinen henkilöhahmo. Hän esiintyy Johan Falk -rikoselokuvissa. Falk on ammatiltaan poliisi ja työskentelee Ruotsin poliisin erikoisyksikössä.
Jonas Edling

| Henkilötiedot |
| --- | --- | --- | --- |
Syntymäaika: 28. helmikuuta 1983 (ikä 41)
Syntymäpaikka: Söderfors,  Ruotsi
Pelipaikka: Hyökkääjä
Pituus: 181 cm
Lempinimi: Fimpen
Seura
Seura:  Edsbyn IF
Junioriseurat
: Edsbyn IF
Seurat
| Vuodet | Seura | O | (M) |
| 1999– | Edsbyn IF |  |  |
Maajoukkue
| 2005– |  Ruotsi |  | () |
 Seurajoukkueuran tilastot kattavat vain kansalliset sarjat, päivitetty 19.5.2013.  Maajoukkueuran tilastot päivitetty 19.5.2013.
Jonas Edling (s. 28. helmikuuta 1983 Söderfors) on ruotsalainen jääpalloilija. Hän on edustanut koko uransa Ruotsin Elitserienissä pelaavaa Edsbyn IF:n joukkuetta.
Edling on pelannut seitsemät MM-kisat vuosina 2007–2013 ja on saavuttanut niissä kolme maailmanmestaruutta (2009, 2010, 2012).  Kaikkiaan hän on pelannut 46 MM-ottelua ja tehnyt niissä 69 maalia.
Jonas Edling on ollut Ruotsin jääpallomestaruuden viisi kertaa peräkkäin 2004–2008 voittaneessa Edsbyn IF:n joukkueessa. Ruotsin mestaruuksien voittoajanjaksoon mahtuu myös kaksi kansainvälistä seurajoukkuemenestystä. Kaudella 2007–2008 Jääpallon Champions Cupin isäntänä toiminut Edsbyn IF voitti turnauksen. Seuraavalla kaudella 2008–2009 Edling oli jääpallon maailmancupin voittaneessa Edsbyn joukkueessa. Edling on kautta aikain eniten maaleja tehnyt Edsbyn IF-pelaaja. Kauden 2012–2013 alussa hän oli tehnyt 368 maalia Ruotsin jääpallon pääsarjassa.
Saavutukset

Maajoukkueessa
MM-kultaa: 2009, 2010, 2012
Seurajoukkueissa
Ruotsin mestari:  2004, 2005, 2006, 2007, 2008
Ruotsin mestaruushopeaa: 2009
Champions-cup mestari: 2007
Maailman Cup-mestari: 2008
Johan Eurén

| Mitalit | Mitalit | Mitalit |  |
| --- | --- | --- | --- |
|  Johan Eurén vuoden 2012 olympialaisissa |  Johan Eurén vuoden 2012 olympialaisissa |  Johan Eurén vuoden 2012 olympialaisissa |  |
Maa:   Ruotsi
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 120 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Budapest 2013 | 120 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Baku 2010 | 120 kg |  |
|  Pronssia | Riika 2016 | 130 kg |  |
Johan Eurén (s. 18. toukokuuta 1985) on ruotsalainen painija, jonka merkittävin saavutus on pronssi vuoden  2012 kesäolympialaisissa kreikkalais-roomalaisen painin 120 kg sarjassa.
Eurén aloitti painin seitsemänvuotiaana Örgryte IS:n riveissä ja hän on edustanut kasvattiseuraansa aina tähän päivään saakka. Häntä valmentaa Frank Steen, Tobias Morsing ja Kenneth Aastedt.
Eurén on 192 cm pitkä ja hän asuu Partillessa ja työskentelee painin ohessa LVI-asentajana.
Jevgeni Belov

| Jevgeni Belov |
| --- | --- |

Henkilötiedot
Syntynyt: 7. elokuuta 1990 (ikä 34) Oktjabrski, Neuvostoliitto
Uran tiedot
Laji:  maastohiihto
Maailmancup
Kaudet:  2010–
Voitot:  1
Palkintokorokkeella:  7
 Tietolaatikko päivitetty 17.3.2021 
| Mitalit> Maa:   Venäjä.Miesten maastohiihto.MM-kilpailut  | Mitalit> Maa:   Venäjä.Miesten maastohiihto.MM-kilpailut  | Mitalit> Maa:   Venäjä.Miesten maastohiihto.MM-kilpailut  | Maa:   Venäjä> Miesten maastohiihto. |
| --- | --- | --- | --- |
|  Pronssia | Val di Fiemme 2013 | 4 × 10 km viesti |  |
Jevgeni Belov (s. 7. elokuuta 1990) on venäläinen maastohiihtäjä. Hänen tuloksensa Sotšin olympialaisissa 2014 mitätöitiin, koska näytteitä oli käsitelty, mikä paljastui vuonna 2017. Hän sai myös elinikäisen kilpailukiellon olympialaisissa.
Sijoitukset arvokisoissa

Olympialaiset
Sotši 2014: mitätöity dopingrikkomuksen vuoksi.
15 km (p): 25.
Yhdistelmäkilpailu: 19.
MM-kilpailut:
Oslo 2011
Sprintti (v): 37.
15 km (p): 37.
Val di Fiemme 2013
Yhdistelmäkilpailu: 11.
Viesti: 3.
Falun 2015
Viesti: 4.
Yhdistelmäkilpailu: 8.
15 km (v): 10.
Seefeld 2019
Yhdistelmäkilpailu: 16.
50 km (v): 25.
Oberstdorf 2021
50 km (p): 19.
Yhdistelmäkilpailu: 23.
Maailmancupin kokonaiskilpailu

Sijoitukset maailmancupin kokonaiskilpailussa.
| Kausi | Kokonaiskilpailu | Normaalimatkat |
| --- | --- | --- |
| 2010–2011 | 31. | 25. |
| 2011–2012 | 32. | 26. |
| 2012–2013 | 16. | 12. |
| 2013–2014 | 38. | 24. |
| 2014–2015 | 5. | 3. |
| 2015–2016 | 18. | 14. |
| 2016–2017 | 110. | 70. |
| 2017–2018 | 42. | 35. |
| 2018–2019 | 26. | 14. |
| 2019–2020 | 36. | 27. |
| 2020–2021 | 7. | 5. |
Maailmancupin palkintosijat

Lähde: FIS
| 0 | 1 | 2 | 3 | 4 |
| --- | --- | --- | --- | --- |

|  | Päivä | Kilpailupaikka | Laji | Sijoitus |
| 1 | 19. tammikuuta 2014 | Szklarska Poręba, Puola | 15 km yhteislähtö (p) | 2. |
| 2 | 7. tammikuuta 2015 | Toblach, Italia | 10 km (p) (osa Tour de Skitä) | 2. |
| 3 | 3.–11. tammikuuta 2015 | Tour de Ski | kokonaiskilpailu | 2. |
| 4 | 23. tammikuuta 2015 | Rybinsk, Venäjä | 15 km (v) | 2. |
| 5 | 11. maaliskuuta 2016 | Canmore, Kanada | 15 km (v) (osa Ski Tour Canadaa) | 2. |
| 6 | 16. joulukuuta 2018 | Davos, Sveitsi | 15 km (v) | 1. |
| 7 | 6. tammikuuta 2032 | Toblach, Italia | 15 km (p) takaa-ajo (osa Tour de Skitä) | 3. |
Joey Luumäki

Joey Luumäki (oik. Jorma Walter Konkola, s. 1961) on suomalainen ramopunk-muusikko. Hän on tullut tunnetuksi tyylinsuunnan merkittävimpiin kuuluvan Ne Luumäet -yhtyeen laulajana. Taiteilijanimensä hän on saanut yhtyeen esikuvan Ramonesin laulajan Joey Ramonen mukaan. Ne Luumäet -yhtyeen lopetettua toimintansa Joey Luumäki on säveltänyt uutta materiaalia ja esiintynyt silloin tällöin soolokeikoilla. Hän on myös vieraillut eri ramopunk-yhtyeiden levyillä.
Ne Luumäet

Joey Luumäki on yksi vuosina 1985–1993 aktiivisesti toimineen ja erityisesti 1990-luvun alussa suureen suosioon nousseen Ne Luumäet -yhtyeen perustajista. Hän oli merkittävässä roolissa yhtyeen sanoitus- ja sävellystyössä. Laulamisen lisäksi hän soitti keikoilla akustista kitaraa balladeissa. Studiossa hän soitti myös Ne Luumäkien harvinaiset kosketinsoitinosuudet.
Joey Luumäki & Tappajatomaatit

Vuonna 2008 Joey Luumäki perusti uuden ramopunk-yhtyeen Joey Luumäki & Tappajatomaatit, jossa soittaa rumpuja Ne Luumäet-yhtyeen jäsen Kaide Luumäki. Yhtye julkaisi 2009 EP:n nimeltä Elämä on Punk ja 2010 esikoisalbuminsa Villi itä .
Aiheesta muualla

Joey Luumäki Myspacessa (englanniksi)
Joey Luumäki Ramopunk.com -sivustolla (Arkistoitu – Internet Archive)
Jalkapallon seurajoukkueiden maailmanmestaruuskilpailut 2012

| 2012 FIFA Club World Cup |
| --- | --- |
Joukkueet:  7 (6:sta maanosaliitosta)
Isäntämaa:   Japani
Ajankohta:  6. – 12. joulukuuta 2012
Mitalistit:  
–  Kultaa:   Corinthians
–  Hopeaa:   Chelsea
–  Pronssia:    CF Monterrey
Ottelut:  8
Maalit:  21 (2,63 ottelua kohti)
Yleisö:  283 063 (35 383 ottelua kohti)
Vuoden 2012 seurajoukkueiden maailmanmestaruuskilpailut pelattiin Japanissa 6.–12. joulukuuta 2012 ja ne olivat järjestykseltään yhdeksännet. Japani isännöi kilpailut toista kertaa putkeen. Mestaruuden voitti Corinthians, joka voitti finaalissa Chelsean.
Joukkueet

| Joukkue> Aloittaa välierässä | Maanosaliitto> Aloittaa välierässä | Selviytyi kilpailuihin> Aloittaa välierässä | Osallistumiskerta> Aloittaa välierässä |
| --- | --- | --- | --- |
|  Corinthians | CONMEBOL | Copa Libertadoresin 2012 voittaja | 2. (Aiemmat: 2000) |
|  Chelsea | UEFA | Mestarien liigan 2011–2012 voittaja | 1. |
Aloittaa puolivälierässä
|  Ulsan Hyundai FC | AFC | AFC Champions Leaguen 2012 voittaja | 1. |
|  Al-Ahli | CAF | CAF Champions Leaguen 2012 voittaja | 4. (Aiemmat: 2005, 2006, 2008) |
|  Monterrey | CONCACAF | CONCACAF Champions Leaguen 2012 voittaja | 2. (Aiemmat: 2011) |
Aloittaa karsintakierroksella
|  Auckland City | OFC | OFC Champions Leaguen 2012 voittaja | 4. (Aiemmat: 2006, 2009, 2011) |
|  Sanfrecce Hiroshima | Isäntäjoukkue | J. Leaguen 2012 voittaja | 1. |
Pelipaikat

Ottelukaupunkeina toimivat Toyota ja Jokohama.
| Toyota | Jokohama |
| --- | --- |
Toyota Stadion: Jokohaman kansainvälinen stadion
Kapasiteetti: 45 000: Kapasiteetti: 72 327
Ottelut

Turnauksen arvonta suoritettiin 24. syyskuuta 2012 Zürichissä, Sveitsissä.
Jos ottelu päättyy tasatulokseen normaalin peliajan jälkeen:
Pudotuspeleissä normaalin peliajan jälkeen pelataan jatkoaika. Mikäli ratkaisua ei ole syntynyt vielä jatkoajan jälkeenkään, seuraa rangaistuspotkukilpailu, jossa voittaja selvitetään.
Viidennen sekä kolmannen sijoituksien otteluissa jatkoaikaa ei pelata, vaan otteluissa siirrytään normaalin peliajan jälkeen suoraan rangaistuspotkukilpailuun.
Jalkapallon seurajoukkueiden maailmanmestaruuskilpailut
Brasilia 2000
Japani 2005
Japani 2006
Japani 2007
Japani 2008
Arabiemiirikunnat 2009
Arabiemiirikunnat 2010
Japani 2011
Japani 2012
Marokko 2013
Marokko 2014
Japani 2015
Japani 2016
Arabiemiirikunnat 2017
Arabiemiirikunnat 2018
John Langley

| Mitalit> Maa:   Yhdysvallat.Miesten jääkiekko | Mitalit> Maa:   Yhdysvallat.Miesten jääkiekko | Mitalit> Maa:   Yhdysvallat.Miesten jääkiekko | Maa:   Yhdysvallat> Miesten jääkiekko |
| --- | --- | --- | --- |
|  Hopeaa | Chamonix 1924 | Jääkiekko |  |
John Arthur Langley (25. kesäkuuta 1896 – 5. maaliskuuta 1967) oli yhdysvaltalainen jääkiekkomaalivahti ja olympiamitalisti.
Langley edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Langley toimi turnauksessa joukkueen varamaalivahtina.
James Vowles

| James Vowles |
| --- | --- |

Henkilötiedot
Syntynyt: 20. kesäkuuta 1979 Felbridge, East Sussex, Iso-Britannia
Kansalaisuus:   Britannia
Puoliso:  Victoria Vowles
Muut tiedot
Aktiivisena:  –
James Vowles (s. 20. kesäkuuta 1979 Felbridge, East Sussex, Englanti) on brittiläinen insinööri. Hän toimi Formula 1 -talli Mercedeksen strategisena päällikkönä. Hän toimi aiemmin myös ennen Mercedestä Brawn GP:n strategisena päällikkönä ja insinöörinä BAR:lla ja Hondalla.
Nykyään Vowles toimii Williams-tallin tallipäällikkönä.
Käännös suomeksi
Jarno Strengell

Jarno Strengell kyynärvarsimurskaus. 12 Lekaharkkoa.
Jarno Tapani Strengell on suomalainen Han Moo Do -urheilija ja paikallispoliitikko.
Urheilutausta

Strengell on Suomessa kehitetyn täyskontaktikamppailulaji Han Moo Don moninkertainen suomenmestari sekä maailmanmestari Meksikon kilpailuista vuodelta 2004. Hän on otellut noin seitsemänkymmentä täyskontaktikilpailujen virallista kilpailuottelua. Strengellillä on Han Moo Dossa musta vyöarvo. Hänet on valittu myös Mikkelin vuoden urheilijaksi.
Lisäksi Strengellillä on lukuisia suomenmestaruuksia potku-, lyönti- ja kyynärvarsimurskauskilpailuista. Murskauksessa Strengell saavutti vuonna 2003 jaetun kyynärvarsimurskauksen maailmanennätyksen, murskattuaan kolmetoista lekasoraharkkoa yhdellä kyynärvarsilyönnillä.
Politiikka

Jarno Strengell on Mikkelin kaupunginvaltuutettu ja kaupunginhallituksen jäsen. Hän oli vuoden 2019 eduskuntavaaleissa SDP:n ehdokkaana, saaden 2628 ääntä, eikä tullut valituksi.
José Mauro Ramalho de Alarcón Santiago

José Mauro Ramalho de Alarcón Santiago (14. toukokuuta 1925 Russas – 9. joulukuuta 2019) oli brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin Iguatún hiippakunnan johtoon 13. lokakuuta 1961. Piispaksi vihkiminen seurasi 6. tammikuuta 1962. Pääkonsekraattorina toimi Aureliano de Matos, jota avustivat José Terceiro de Sousa ja Vicente de Paulo Araújo Matos.
Ramalho de Alarcón Santiago osallistui Vatikaanin toiseen kirkolliskokoukseen. Hän jäi eläkkeelle 26. heinäkuuta 2000.
Jori Arvonen

| Jori Arvonen |
| --- | --- |
 Arvonen vuonna 2023.
Henkilötiedot
Ammatti:  virkamies
Muut tiedot
Koulutus: valtiotieteiden maisteri
Jori Arvonen on suomalainen virkamies ja diplomaatti. Hän on toiminut valtioneuvoston kanslian EU-asioiden alivaltiosihteerinä vuodesta 2023. Syyskuussa 2024 Arvonen aloittaa Brysselissä sijaitsevan Suomen EU-edustuston päällikkönä ja suurlähettiläänä.
Ura

Arvonen on koulutukseltaan valtiotieteiden maisteri Turun yliopistosta. Hän työskenteli vuonna 1996 europarlamentaarikko Ritva Laurilan erityisavustajana. Arvonen työskenteli vuosina 1998–2007 kokoomuksen kansainvälisten asioiden päällikkönä. Vuosina 1998–2002 hän avusti myös Sauli Niinistöä tämän toimiessa Euroopan Demokraattisen Unionin puheenjohtajana.
Arvonen toimi vuosina 2007–2008 ulkoasiainministeri Ilkka Kanervan erityisavustajana ja vuosina 2008–2011 ulkoministeri Alexander Stubbin erityisavustajana. Hän aloitti vuonna 2011 valtioneuvoston kanslian EU-sihteeristön apulaispäällikkönä ja toimi virassa kaksi viisivuotiskautta aina vuoteen 2021 asti. Arvonen aloitti vuonna 2017 uuden Euroopan hybridiuhkien torjunnan osaamiskeskuksen johtokunnan puheenjohtajana.
Arvonen työskenteli vuosina 2022–2023 viestintätoimisto Milttonilla johtavana neuvonantajana kansainvälisen vaikuttajaviestinnän parissa. Hän aloitti pääministeri Petteri Orpon EU-asioiden alivaltiosihteerinä kesäkuussa 2023.
Tammikuussa 2024 valtioneuvosto esitti Arvosta Suomen EU-edustuston päällikön tehtävään. Arvonen aloittaa tehtävässä 1. syyskuuta 2024.
Jadeiittikaali

Jadeiittikaali
Jadeiittikaali (kiin.: 翠玉白菜; pinyin: Cuìyù Báicài) on jadeiitista kaiverrettu kiinankaalia esittävä veistos. Veistokseen on kaiverrettu myös heinäsirkka ja hepokatti piileskelemään lehtien sekaan. Se kuuluu Taipein kansallisen palatsimuseon kokoelmiin.
Kuvaus

Jadeiittikaali on pieni veistos. Sen korkeus on 18,7cm, leveys 9,1cm ja paksuus 5,07cm. Se on noin ihmiskäden kokoinen.
Lehtien poimuinen osittain läpinäkyvä ulkoasu on jaden luonnollisten värivaihteluiden ansiota. Veistos on tehty yhdestä osin valkoisesta, osin vihreästä jadeiittipalasta, jossa oli lukematon määrä epätäydellisyyksiä, kuten halkeamia ja värivaihteluita. Nämä virheet on käytetty hyödyksi veistosta tehtäessä ja ne muodostavat kaalinlehtien suonet.
Veistosta pidetään naisellisen hyvyyden vertauskuvana. Valkoisen juuren katsotaan symbolisoivan puhtautta, lehdet kuvastavat hedelmällisyyttä ja runsautta. Heinäsirkka ja hepokatti kuvastavat lapsia.
Historia

Jadeiittikaalin tekijä on tuntematon. Se oli ensimmäisen kerran näytteillä Kielletyssä kaupungissa Qing-dynastian Guangxu-keisarin vaimon keisarinna Jinin  palatsissa. Hän ilmeisestikin sai veistoksen osana myötäjäisiään vuonna 1889. Qing-dynastian hajoamisen jälkeen vuonna 1911, veistos päätyi Palatsimuseon kokoelmiin Kiellettyyn kaupunkiin. Veistos säilyi toisesta maailmansodasta ja Kiinan sisällissodasta ja päätyi lopulta Taiwanin kansalliseen palatsimuseoon.
Merkittävyys

Jadeiittikaalia on sanottu kansallisen palatsimuseon kuuluisimmaksi mestariteokseksi. Lihanmuotoisen kiven, Mao gong Dingin ja jadeiittikaalin katsotaan muodostavan museon kolme arvokkainta esinettä. Museon kävijät ovat valinneet jadeiittikaalin museon merkittävimmäksi kohteeksi. Vuonna 2009 syntyi kiistaa, kun kävi ilmi, että museossa myydyt jadeiittikaalia esittävät matkamuistot oli valmistettu manner-Kiinassa Taiwanin sijasta.
Aiheesta muualla

Jadeiittikaali (Arkistoitu – Internet Archive) kansallisen palatsimuseon kotisivuilla.  (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jadeite Cabbage
Käännös suomeksi
John Roberts

| John Roberts |
| --- | --- |

Yhdysvaltain korkeimman oikeuden 17. puheenjohtaja
 29. syyskuuta 2005 –  
Edeltäjä:  William Rehnquist
Henkilötiedot
Syntynyt: 27. tammikuuta 1955 (ikä 69) Buffalo, New York
Ammatti:  juristi
Puoliso:  Jane Sullivan
Tiedot
Uskonto:  katolinen
 Nimikirjoitus
John Glover Roberts, Jr. (s. 27. tammikuuta 1955, Buffalo, New York) on yhdysvaltalainen lakimies ja tuomari, joka on Yhdysvaltain korkeimman oikeuden puheenjohtaja. Hänet nimitti presidentti George W. Bush syyskuussa 2005.
Nuoruus ja opinnot

John Glover Roberts syntyi 27. tammikuuta 1955 Buffalossa New Yorkin osavaltiossa Rosemary (o.s. Podrasky) ja John Glover "Jack" Roberts vanhemman (1928–2008) perheeseen. Hänellä oli kolme sisarta. Hänen isänsä oli työnjohtaja Bethlehem Steelissä.
Roberts kävi roomalaiskatolisen peruskoulun Notre Dame Elementary Schoolin Long Beachissä Kaliforniassa. Vuonna 1973 hän valmistui katolisesta La Portessa Indianan osavaltiossa sijainneesta sisäoppilaitoksesta La Lumiere Schoolista hyvin arvosanoin. Sen jälkeen hän meni Harvard Collegeen ja valmistui sieltä vuonna 1976 Bachelor of Arts -tutkinnolla historiasta arvosanalla summa cum laude.
Tämän jälkeen hän siirtyi Harvard Law Schooliin, jossa hän muun muassa toimi Harvard Law Review'n toimittajana. Hän valmistui lakimieheksi arvosanalla magna cum laude vuonna 1979.
Nimitys korkeimpaan oikeuteen

19. heinäkuuta 2005 presidentti George W. Bush nimitti Robertsin Yhdysvaltojen korkeimman oikeuden eläkkeelle jäävän tuomarin Sandra Day O’Connorin tilalle. 5. syyskuuta 2005 Bush peruutti nimityksensä ja asetti Robertsin ehdokkaakseen 3. syyskuuta kuolleen korkeimman oikeuden puheenjohtajan William Rehnquistin seuraajaksi, ja 29. syyskuuta 2005 senaatti hyväksyi nimityksen. Robertsista tuli nuorin korkeimman oikeuden puheenjohtaja sitten vuoden 1801, jolloin John Marshall astui samaan tehtävään 45 vuoden iässä. Roberts edustaa korkeimman oikeuden konservatiivisiipeä.
Jadeiitti

| Jadeiitti |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  Na(AlFe)Si2O6
Fysikaaliset ominaisuudet
Väri:  yleensä vihreä, harmaa, violetti, ruskea tai oranssi, harvoin punainen
Kidejärjestelmä:  monokliininen
Optiset ominaisuudet
Kiilto:  lasi- tai rasvakiilto
Aiheesta muualla
  Jadeiitti Commonsissa 
Jadeiitti on pyrokseeniryhmään kuuluva mineraali, joka voi olla osana jadekorukivessä nefriitin kanssa. Jadeiittia käytetään myös sellaisenaan korukivenä. Sen nimi johtuu espanjankielisistä sanoista, jotka tarkoittavat lantiokiveä. Se on väriltään yleensä vihreän sävyinen, harmaa, violetti, ruskea tai oranssi, harvoin punasävyinen. Kun se kiiltää, se kiiltää lasin tai rasvan tavoin. Sitä esiintyy metamorfisten kivilajien yhteydessä. Kemiallinen kaava on Na(AlFe)Si2O6.
Historia

Jadeiitti tunnettiin jo neoliittisen kivikauden aikana. Muinaisessa Kiinassa sitä pidettiin valtiovallan symbolina. Myös muinaisten asteekki- ja mayaintiaanien tiedetään tunteneen jadeiitin.
Esiintyminen

Varhaisimmin löydettyjä jadeiittiesiintymiä on Kiinassa ja Myanmarissa. Sitä esiintyy merkittävissä määrin myös Yhdysvalloissa, Guatemalassa, Meksikossa, Kolumbiassa, Australiassa, Papua-Uudessa-Guineassa ja Uudessa-Seelannissa. Pieniä esiintymiä on Kazakstanissa, Venäjällä, Armeniassa, Grönlannissa ja Italiassa.
Työstäminen

Jadeiittia hiotaan pyöreäksi, gemmeiksi tai muiksi koruiksi.
Aiheesta muualla

Webmineral: Jadeite Mineral Data (englanniksi)
Mindat: Jadeite (englanniksi)
Handbook of Mineralogy: Jadeite (englanniksi) (pdf)